Source: https://beta.e-justice.europa.eu/18/SK/national_ordinary_courts?NETHERLANDS&init=true
Timestamp: 2020-07-13 15:26:46+00:00

Document:
V tejto sekcii sa uvádzajú informácie o organizácii všeobecných súdov v Holandsku.
Väčšina súdnych konaní sa začína na okresnom súde (rechtbank). V Holandsku existuje 11 okresných súdov.
Každý súd pozostáva z viacerých úsekov:
občianske právo (spory medzi občanmi)
správne právo (občan proti verejnej správe)
trestné právo (trestné činy)
miestne prípady (kantonzaken, ktoré sa vzťahujú napríklad na nájomné, dlhy, odvolania proti dopravným pokutám, pracovné spory a menej závažné trestné činy)
Strana sporu, ktorá nesúhlasí s rozsudkom okresného súdu sa môže odvolať. Trestnými a občianskymi prípadmi sa zaoberá jeden zo štyroch odvolacích súdov (gerechtshoven). V správnych prípadoch sa v závislosti od predmetu odvolania odvolaním môže zaoberať:
centrálny odvolací súd (Centrale Raad van Beroep)
odvolací súd pre obchodné a priemyselné veci (College van Beroep voor het bedrijfsleven)
štátna rada (Raad van State), úsek správnych sporov (Afdeling bestuursrechtspraak)
Najvyšší súd (Hoge Raad)
Najvyšší súd Holandska je najvyšším súdnym orgánom v Holandsku v oblasti občianskeho práva, trestného práva a daňového práva. Najvyšší súd môže zvrátiť rozsudky najmä odvolacích súdov (proti ich rozhodnutiam sa možno odvolať na najvyšší súd pre porušenie práva, tento proces je známy ako cassatie). Najvyšší súd je tiež poverený dohľadom nad jednotou práva a vývojom holandského práva.
Viac informácií o organizácii súdnictva sa uvádza na webovom sídle rechtspraak.nl.
Súdy uverejňujú veľkú časť vynesených rozsudkov. Tieto rozhodnutia a rozsudky sú zahrnuté do databázy a sprístupnené verejnosti na webovej stránke rechtspraak.nl.
Informácie o holandskej justícii (v anglickom jazyku)
Posledná aktualizácia: 17/04/2020

References: súd 
 súd 
 súd 
 súd 
 súd 
 súd 
 súd 
 súd